
Cellás szerkezetű biopolimer mátrixú kapszula fejlesztése gyógyászati felhasználásra

A kifejleszteni kívánt cellás szerkezetű poliszacharid mátrixú kapszula célja gyógyászati felhasználású. A természetes eredetű poliszacharid alkalmazásával megpróbáljuk kiváltani az elterjedten használt kőolajból előállított PEG-et, amely egyes esetekben allergiát okoz a páciensekben. A kifejleszteni kívánt kompozittal csökkenthető a gyártás ökológiai lábnyoma. A betegségekben szenvedőkre kedvező hatása lehet a kompozitnak, mivel csökkenthető a gyógyszerek hordozó anyagai által kiváltott mellékhatások.

Az irodalmi összefoglalóból látható, hogy számos környezeti (gasztrointesztinális) hatásnak kell megfelelnie a hordozóanyagoknak a megfelelő helyen és időben történő hatóanyag leadás megvalósítása érdekében. A poliszacharidok közül az agaragart tartottuk a lemegfelelőbbnek, mind egészségügyi, mind költséghatékonysági szempontból.

Kutatásunk során meghatároztuk a legkeményebb és még gyártható poliszacharid zseléhez szükséges alapanyag arányokat majd vizsgáltuk annak reprodukálhatóságát. Az általunk előállított anyag gyártása könnyen ismételhető és megfelelő szétesési tulajdonságokkal rendelkezik. A szárítási próba során láthattuk, hogy az anyagunk mennyi víz elvesztésére képes.
A habosítási technológia elméletét a karragén mintaanyagra teszteltük, majd átültettük az agaragar habosítására. Többszöri próbálkozás során, a sikertelen előállítások tapasztalataival, a problémák megértésével végül sikerült a szilárd hab szerkezetű poliszacharid előállítása.

A dolgozatból látszik, hogy termékünk az ötletelés szakaszából átlépett a megvalósíthatóság, prototípus kifejlesztésének szakaszába



